Kommissionens forordning (EF) nr. 2020/2000

af 25. september 2000

om ændring af forordning (EØF) nr. 207/93 om fastlæggelse af indholdet af bilag VI til Rådets forordning (EØF) nr. 2092/91 og om ændring af del C i bilag VI til forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler(1), senest ændret ved Kommissionens forordning (EF) nr. 1437/2000(2), særlig artikel 5, stk. 7 og 8, og artikel 13, og

ud fra følgende betragtninger:

(1) Kommissionens forordning (EØF) nr. 207/93(3), senest ændret ved forordning (EF) nr. 345/97(4), fastlægger indholdet af bilag VI til forordning (EØF) nr. 2092/91 og fastsætter gennemførelsesbestemmelser til denne forordnings artikel 5, stk. 4.

(2) Gennemførelsesbestemmelserne til ordningen for medlemsstaternes midlertidige tilladelser i henhold til artikel 5, stk. 3, litra b), og artikel 5, stk. 5a, litra b), i forordning (EØF) nr. 2092/91, som er fastsat i artikel 3 i forordning (EØF) nr. 207/93, skal revideres for at tage hensyn til visse øjeblikkelige vanskeligheder i medlemsstaterne.

(3) Det har vist sig, at visse produkter under del C i bilag VI er til rådighed i tilstrækkelige mængder i EF fra økologisk landbrug. Disse produkter bør derfor slettes i del C i bilag VI.

(4) Der bør fastsættes en overgangsperiode for visse tilbagetrukne konventionelle produkter, således at de eksisterende lagre kan bruges op, og industrien har mulighed for at tilpasse sig de nye krav.

(5) De i denne forordning fastsatte foranstaltninger er i overensstemmelse med udtalelse fra det udvalg, der er omhandlet i artikel 14 i forordning (EØF) nr. 2092/91 -

UDSTEDT FØLGENDE FORORDNING:

Artikel 1

Artikel 3 i forordning (EØF) nr. 207/93 affattes således:

"Artikel 3

1. Så længe en ingrediens af landbrugsoprindelse ikke er anført i del C i bilag VI til forordning (EØF) nr. 2092/91, kan den anvendes efter undtagelsesbestemmelsen i artikel 5, stk. 3, litra b), og artikel 5, stk. 5a, litra b), i nævnte forordning, såfremt:

a) den erhvervsdrivende har givet medlemsstatens myndigheder al ønsket dokumentation for, at den pågældende ingrediens opfylder betingelserne i artikel 5, stk. 4, i forordning (EØF) nr. 2092/91, og

b) medlemsstatens myndigheder under iagttagelse af artikel 5, stk. 4, i forordning (EØF) nr. 2092/91 midlertidigt har tilladt, at ingrediensen kan anvendes i en periode på maksimalt tre måneder efter at have kontrolleret, at den erhvervsdrivende har taget den nødvendige kontakt til de øvrige udbydere i EF for at sikre sig, at ingredienser af den ønskede kvalitet ikke er disponible; medmindre andet følger af stk. 6, kan medlemsstaten maksimalt forlænge denne tilladelse tre gange, hver gang for syv måneder, og

c) der ikke er truffet en afgørelse i overensstemmelse med stk. 4 eller 6 om tilbagetrækning af en udstedt tilladelse for den pågældende ingrediens.

2. Er der givet tilladelse som omhandlet i stk. 1 meddeler medlemsstaten straks de øvrige medlemsstater og Kommissionen følgende oplysninger:

a) datoen for tilladelsens udstedelse og, i tilfælde af forlængelse af tilladelsen, datoen for udstedelse af den første tilladelse

b) navn, adresse, telefonnummer og eventuelt telefaxnummer og e-postadresse for indehaveren af tilladelsen; navn og adresse for kontaktpunktet hos den myndighed, der udstedte tilladelsen

c) navnet på og om nødvendigt en præcis beskrivelse af og kvalitetskrav for den pågældende ingrediens af landbrugsoprindelse

d) den type produkter, til hvis tilberedning den ønskede ingrediens er nødvendig

e) de mængder, der er nødvendige, og en begrundelse herfor

f) årsagerne til knapheden og dennes forventede varighed

g) datoen for medlemsstatens afsendelse af denne meddelelse til de øvrige medlemsstater og Kommissionen.

Kommissionen og/eller medlemsstaterne kan stille disse oplysninger til rådighed for offentligheden.

3. Hvis det af en medlemsstats indsendte kommentarer til Kommissionen og til den medlemsstat, der udstedte tilladelsen, fremgår, at der i knaphedsperioden er tilstrækkelige mængder af den pågældende ingrediens, skal medlemsstaten overveje at trække tilladelsen tilbage eller at forkorte den planlagte gyldighedsperiode og underrette Kommissionen og de øvrige medlemsstater om trufne eller planlagte foranstaltninger senest 15 dage efter modtagelsen af oplysningerne.

4. Efter anmodning fra en medlemsstat eller på Kommissionens initiativ forelægges sagen til behandling i det udvalg, der er omhandlet i artikel 14 i forordning (EØF) nr. 2092/91. Efter proceduren i artikel 14 kan det besluttes, at en allerede givet tilladelse skal trækkes tilbage eller dens gyldighedsperiode ændres, eller at den pågældende ingrediens skal medtages i del C i bilag VI, hvis der er begrundelse herfor.

5. Hvis tilladelsen forlænges, jf. stk. 1, litra b), anvendes procedurerne i stk. 2 og 3.

6. Hvis en medlemsstat ønsker at sikre, at en ingrediens fra konventionel produktion stadig kan anvendes efter den tredje forlængelse som omhandlet i stk. 1, litra b), skal denne sammen med meddelelsen om en tredje forlængelse af en udstedt tilladelse anmode om, at ingrediensen medtages i del C i bilag VI. Så længe der ikke foreligger en beslutning, som er trådt i kraft i overensstemmelse med den procedure, der er omhandlet i artikel 14, med henblik på at medtage ingrediensen i del C i bilag VI eller på at tilbagekalde tilladelsen, kan medlemsstaten fortsætte med at forlænge tilladelsen i flere efter hinanden følgende perioder på syv måneder under behørig overholdelse af betingelserne i stk. 1, 2 og 3."

Artikel 2

Del C i bilag VI til forordning (EØF) nr. 2092/91 affattes som bilaget til denne forordning.

Artikel 3

Følgende planteprodukter kan anvendes på samme betingelser som produkter, der er anført i del C i bilag VI til forordning (EØF) nr. 2092/91, i op til seks måneder fra nærværende forordnings ikrafttræden:

Acerola (Malpighia punicifolia), cashewnødder (Anacardium occidentale), bukkehørnsfrø (Trigonella foenum-graecum), papaja (Carica papaya), pinjekerner (Pinus pinea), allehånde (Pimenta dioica), kardemomme (Fructus cardamomi (minoris) (malabariensis Elettaria cardamomum), kanel (Cinnamomum zeylanicum), kryddernellike (Syzygium aromaticum), ingefær (Zingiber officinale), karry bestående af: koriander (Coriandrum sativum), sennep (Sinapis alba), fennikel (Foeniculum vulgare), ingefær (Zingiber officinale) samt fedtstoffer og olier, også raffinerede, men ikke kemisk modificerede, af palme, raps, saflor, sesam og soja.

Artikel 4

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. september 2000.

På Kommissionens vegne

Franz Fischler

Medlem af Kommissionen

(1) EFT L 198 af 22.7.1991, s. 1.

(2) EFT L 161 af 1.7.2000, s. 62.

(3) EFT L 25 af 2.2.1993, s. 5.

(4) EFT L 58 af 27.2.1997, s. 38.

BILAG

"DEL C: INGREDIENSER AF LANDBRUGSOPRINDELSE, SOM IKKE ER ØKOLOGISK FREMSTILLET, JF. ARTIKEL 5, STK. 4, I FORORDNING (EØF) Nr. 2092/91

C.1. Uforarbejdede vegetabilske produkter samt produkter fremstillet heraf efter processer omhandlet under definition nr. 2, litra a), i indledningen til dette bilag:

C.1.1. Spiselige frugter, nødder og frø:

>TABELPOSITION>

C.1.2. Spiselige krydderier og krydderurter:

>TABELPOSITION>

C.1.3. Diverse:

Alger, herunder tang, som det er tilladt at anvende i konventionelle levnedsmiddeltilberedninger

C.2. Vegetabilske produkter forarbejdet efter processer omhandlet under definition nr. 2, litra b), i indledningen til dette bilag:

C.2.1. Fedtstoffer og olier, også raffinerede, men ikke kemisk modificerede, fremstillet af andre planter end:

>TABELPOSITION>

C.2.2. Følgende former for sukker, stivelse og andre korn- og rodfrugtprodukter:

Sukkerroesukker, kun indtil 1.4.2003

Fructose

Rispapir

Tyndt usyret brød

Risstivelse og voksmajsstivelse, ikke kemisk modificeret

C.2.3. Diverse:

>TABELPOSITION>

Rom, udelukkende fremstillet af saft af sukkerrør

Kirsch, fremstillet på basis af frugter og aromastoffer, der henvises til i dette bilags afsnit A.2

Blandinger af afgrøder, som det er tilladt at anvende i konventionelle levnedsmiddeltilberedninger, og som påvirker farve- og smagsegenskaber i konfektureprodukter, kun til fremstilling af 'Gummi Bärchen' kun indtil 30.9.2000

Blandinger af følgende pebre: Piper nigrum, Schinus molle og Schinus terebinthifolium, kun indtil 31.12.2000

C.3. Animalske produkter:

Vandorganismer, der ikke stammer fra akvakultur, og som det er tilladt at anvende i konventionelle levnedsmiddeltilberedninger

>TABELPOSITION>"